Diari Oficial de la Generalitat Valenciana


Sumari del DOGV 3987, del 26-04-2001 (2001/3003)

Notificació de la resolució del recurs d'alçada amb el número de referència interna R-220/2000.
-----------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3003


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-220/2000. [2001/3003]
  
De conformitat amb el que estableix l'article 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar a la Sra. Claudia Ibáñez Puerto (Comunitat de Propietaris) c/ Batalla de Lepanto, 29,4-A (12729 Almassora) la Resolució del Recurs d'Alçada amb el número de referència interna R-220/2000.
  
Resolució
  
Examinat el recurs d'alçada formulat per l'entitat mercantil Promociones E. Y L. Castellet, contra resolució del Servei Territorial d'Arquitectura i Habitatge de Castelló, en l'expedient núm. 12/1E/0109/1995 (F-73/98).
  
Antecedents de fet
  
Primer. Pel Servei Territorial d'Arquitectura i Habitatge de Castelló es va iniciar expedient sancionador contra la mercantil ?Promociones E. Y L. Castellet SL, per incompliment de l'ordre d'obres de la resolució del dit organisme de data 5/7/1999, i es trasllada el corresponent plec de càrrecs.
  
Segon. Per l'instructor de l'expedient es va dictar proposta de resolució en què entenent provat que s'ha comés una falta greu de l'article 5.7 de la Llei 1/1997 de 21 de febrer, de Règim Sancionador en Matèria d'Habitatge, proposava la imposició d'una multa de 200.000 PTA., així com la realització de les obres.
  
Tercer. Pel cap del Servei Territorial d'Arquitectura i Habitatge es va dictar resolució en què mantenint els fonaments de dret de la proposta, va acordar la imposició de la multa de 200.000 PTA., així com l'acabament de les obres.
  
Quart. Contra la dita resolució interposa recurs d'alçada l'entitat mercantil Promociones E Y L. Castellet, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3798 de 21 de juliol).
  
Segon. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.
  
Tercer. Sol·licita el recurrent el sobreseïment i arxiu de l'expedient ja que segons al·lega una vegada rebuda la resolució de 16 de març del 2000, ha procedit a realitzar la labor de pintura i a finalitzar les labors d'embelliment que faltaven.
  
Pel Servei Territorial s'imposa una sanció a Promociones E Y L Castellet SL, per no haver finalitzat les obres que s'havien ordenat en la resolució del dit organisme de data 5 de juliol de 1999, faltava concretament posar rajola fina i pintar. Notificada la resolució dita promotora presenta recurs en què comunica que ha acabat les obres, i es traslladen dites al·legacions a la comunitat en data 13 de maig de 2000, sense que s'haja manifestat res en contra com en ocasions anteriors. Per això, seguint els principis del dret penal que inspiren els procediments administratius sancionadors, i concretament el d'?in dubio pro reu?, s'entén que les obres de pintura i enrajolat de l'acabat de l'ampit de la terrassa s'han efectuat, i ha desaparegut en conseqüència la causa que va donar origen al present procediment sancionador, per la qual cosa procedeix l'estimació del recurs i l'arxiu d'aquest.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Habitatge, resolc:
  
Estimar el recurs d'alçada formulat per l'entitat mercantil Promociones E Y L. Castellet, contra resolució del Servei Territorial d'Arquitectura i Habitatge de Castelló de data 5 de juliol de 1999, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això, sense perjuí que puga exercitar qualsevol altre recurs que s'estime oportú.
  
València, 27 d'octubre de 2000.- El director general d'Arquitectura i Habitatge: José Mª García Zarco.
  
Conselleria d'Obres Públiques,
  
Urbanisme i Transports